Sklep Skupnega odbora EGP

št. 26/2001

z dne 30. marca 2001

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom št. 189/1999 Skupnega odbora EGP z dne 17. decembra 1999 [1].

(2) Uredbo Komisije (ES) št. 2194/98 z dne 12. oktobra 1998 o spremembi Uredbe (ES) št. 2629/97 glede ušesnih znamk v okviru sistema za identifikacijo in registracijo govedi [2] je treba vključiti v Sporazum.

(3) Uredbo Komisije (ES) št. 509/1999 z dne 8. marca 1999 o podaljšanju roka, določenega za uporabo ušesnih znamk pri bizonih (Bison bison spp.) [3], je treba vključiti v Sporazum.

(4) Uredbo Komisije (ES) št. 331/1999 z dne 12. februarja 1999 o spremembi Uredbe (ES) št. 2629/97 glede potnih listov v okviru sistema identifikacije in registracije govedi [4] je treba vključiti v Sporazum.

(5) Uredbo Komisije (ES) št. 1663/1999 z dne 28. julija 1999 o spremembi Uredbe (ES) št. 2629/97 glede ušesnih znamk v okviru sistema za identifikacijo in registracijo govedi [5] je treba vključiti v Sporazum.

(6) Uredbo Komisije (ES) št. 2680/1999 z dne 17. decembra 1999 o odobritvi sistema za označevanje bikov, namenjenih za kulturne in športne dogodke [6], je treba vključiti v Sporazum.

(7) Ta sklep se ne sme uporabiti za Islandijo in Lihtenštajn -

SKLENIL:

Člen 1

Za točko 86 (Odločba Komisije 98/653/EGS) v delu 1.2 poglavja I Priloge I k Sporazumu se dodata naslednji točki:

"86a. 399 R 0509: Uredba Komisije (ES) št. 509/1999 z dne 8. marca 1999 o podaljšanju roka, določenega za uporabo ušesnih znamk pri bizonih (Bison bison spp.) (UL L 60, 9.3.1999, str. 53).

86b. 399 R 2680: Uredba Komisije (ES) št. 2680/1999 z dne 17. decembra 1999 o odobritvi sistema za označevanje bikov, namenjenih za kulturne in športne dogodke (UL L 326, 18.12.1999, str. 16)."

Člen 2

V točki 71 (Uredba Komisije (ES) št. 2629/97) v delu 1.2 poglavja I Priloge I k Sporazumu se dodajo naslednje alinee:

"— 398 R 2194: Uredba Komisije (ES) št. 2194/98 z dne 12. oktobra 1998 (UL L 276, 13.10.1998, str. 4),

— 399 R 0331: Uredba Komisije (ES) št. 331/1999 z dne 12. februarja 1999 (UL L 40, 13.2.1999, str. 27),

— 399 R 1663: Uredba Komisije (ES) št. 1663/1999 z dne 28. julija 1999 (UL L 197, 29.7.1999, str. 27)."

Člen 3

Besedila uredb Komisije (ES) št. 2194/98, 331/1999, 509/1999, 1663/1999 in 2680/1999 v norveškem jeziku, ki bodo objavljena v Dopolnilu EGP Uradnega lista Evropskih skupnosti, so verodostojna.

Člen 4

Ta sklep začne veljati 31. marca 2001 pod pogojem, da so bila Skupnemu odboru EGP [7] predložena vsa uradna obvestila v skladu s členom 103(1) Sporazuma.

Člen 5

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 30. marca 2001

Za Skupni odbor EGP

Predsednik

P. Westerlund

[1] UL L 74, 15.3.2001, str. 24.

[2] UL L 276, 13.10.1998, str. 4.

[3] UL L 60, 9.3.1999, str. 53.

[4] UL L 40, 13.2.1999, str. 27.

[5] UL L 197, 29.7.1999, str. 27.

[6] UL L 326, 18.12.1999, str. 16.

[7] Ni sporočila o ustavnih zahtevah.

--------------------------------------------------